**«Επιστημονική και Τεχνική Υποστήριξη της “Επιτελικής / Συντονιστικής Δομής Κοινωνικής Ένταξης” ως προς η λειτουργία του Περιφερειακού Μηχανισμού και του Περιφερειακού Παρατηρητηρίου Κοινωνικής Ένταξης της Περιφέρειας Πελοποννήσου»**

**(Αριθμός Σύμβασης 20SYMV007105837 2020-07-29)**

**ΑΝΑΘΕΤΟΥΣΑ ΑΡΧΗ**

ΠΕΡΙΦΕΡΕΙΑ ΠΕΛΟΠΟΝΝΗΣΟΥ

**Έκθεση Υποστήριξης της προετοιμασίας των «απαιτήσεων χρηστών» του ΟΠΣ ΥΤΚΕ σε σχέση με εργαλεία ενδυνάμωσης και κοινωνικής ένταξης, υποστήριξη της προετοιμασίας και κοινοποίησης της Πολιτικής προσωπικών δεδομένων από τη ΔΚΜ στην αρμόδια Αρχή κ.λπ.**

**ΕΠΕΞΕΡΓΑΣΙΑ ΚΑΙ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**ΕΝΤΥΠΟ ΕΝΗΜΕΡΩΣΗΣ - ΔΗΛΩΣΗ ΕΝΗΜΕΡΩΣΗΣ-ΣΥΓΚΑΤΑΘΕΣΗΣ**

**ΑΝΑΔΟΧΟΣ: PCM ΣΥΜΒΟΥΛΟΙ ΜΕΘΟΔΩΝ & ΔΙΑΔΙΚΑΣΙΩΝ ΕΠΕ**

|  |  |  |
| --- | --- | --- |
| |  | | --- | | logo | | Διεύθυνση: Λεωφ. Μεσογείων 15, Τ.Κ. 11526  Τηλέφωνο: 2106985840 Fax: 2106920082 Email: [pcm@pcm-consulting.gr](mailto:pcm@pcm-consulting.gr)  www. [http://www.pcm-consulting.gr](http://www.pcm-consulting.gr/) | |

**ΕΠΕΞΕΡΓΑΣΙΑ ΚΑΙ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**ΕΝΤΥΠΟ ΕΝΗΜΕΡΩΣΗΣ**

Η Επιτελική Δομή αποδίδει ιδιαίτερη σημασία στην προστασία των προσωπικών δεδομένων των ωφελούμενων των έργων που υλοποιεί καθώς και των υπηρεσιών που παρέχει αυτοτελώς ή σε συνεργασία με τα Διευρυμένα Κέντρα Κοινότητας, των συνεργατών της, των στελεχών των ΔΚΚ και των Δήμων της Περιφέρειας Πελοποννήσου και συνολικά των προσώπων με τα οποία συναλλάσσεται.

Η Επιτελική Δομή επεξεργάζεται τα δεδομένα αυτά σύμφωνα με τα οριζόμενα στον Γενικό Κανονισμό Προστασίας Δεδομένων (εφεξής ΓΚΠΔ) και στις αντίστοιχες ρυθμίσεις της ελληνικής νομοθεσίας και με πλήρη σεβασμό των δικαιωμάτων που κατοχυρώνει η νομοθεσία.

Η Επιτελική Δομή προβαίνει σε συλλογή και επεξεργασία των προσωπικών δεδομένων που είναι αναγκαία για την παροχή των υπηρεσιών της, την ορθή υλοποίηση των συγχρηματοδοτούμενων έργων που υλοποιεί και την σύννομη, εύρυθμη και αποτελεσματική λειτουργία της.

Στο πλαίσιο αυτό η Επιτελική Δομή προβαίνει στη συλλογή των ακόλουθων δεδομένων που περιλαμβάνονται στα έντυπα αίτησης, εκδήλωσης ενδιαφέροντος ωφελουμένων, καθώς και δεδομένων που αναφέρονται στα έντυπα υλοποίησης των συγχρηματοδοτούμενων προγραμμάτων που υλοποιεί και των αντίστοιχων υπηρεσιών που παρέχει:

* Δεδομένα ταυτότητας: ονοματεπώνυμο, πατρώνυμο, μητρώνυμο, Αριθμός Δελτίου Ταυτότητας
* Δεδομένα επικοινωνίας : διεύθυνση, τηλέφωνο, email.
* Δεδομένα ασφάλισης : ΑΜΚΑ, Αριθμός Μητρώου Ασφαλισμένου (ΑΜΑ)
* Δεδομένα που σχετίζονται με την παροχή των υπηρεσιών της και εξυπηρετούν την εκπλήρωση των προγραμματικών συμβάσεων που έχει συνάψει με τους Δήμους / τις αναθέτουσες αρχές των έργων που υλοποιεί, όπως δεδομένα παρουσιών ή και απουσιών, στοιχεία λήψης των παρεχόμενων υπηρεσιών
* Δεδομένα που σχετίζονται με την εκπλήρωση των υποχρεώσεων των ωφελουμένων, κοινωνικών στελεχών, συνεργατών έναντι της Επιτελικής Δομής και αντίστροφα
* Δεδομένα που σχετίζονται με την αξιολόγηση και μεταπαρακολούθηση της ένταξης στην αγορά εργασίας / εργασιακής εξέλιξης των ωφελουμένων, τήρησης υποχρεώσεων των ωφελουμένων σε συγχρηματοδοτούμενα από την ΕΕ ή άλλα έργα.

Τα δεδομένα αυτά συλλέγονται και υποβάλλονται σε επεξεργασία για τους σκοπούς της εξυπηρέτησης σας, της διαχείρισης έκτακτων γεγονότων (δυνατότητα ενημέρωσης), της στατιστικής επεξεργασίας, της έρευνας ικανοποίησης και της πραγματοποίησης ενεργειών ενημέρωσης.

Τα προσωπικά δεδομένα που συλλέγονται διατηρούνται για όσο διάστημα είναι αναγκαίο για την εκπλήρωση των ως άνω σκοπών. Τα δεδομένα διαγράφονται ύστερα από την ολοκλήρωση του αντίστοιχου έργου με την επιφύλαξη των περιπτώσεων που η περαιτέρω τήρησή τους είναι απαραίτητη για την εκπλήρωση υποχρεώσεων εκ του νόμου ή για τη θεμελίωση, άσκηση ή υποστήριξη νομικών αξιώσεων. Τα δεδομένα προσωπικού χαρακτήρα που συλλέγονται μπορούν να τηρηθούν και να χρησιμοποιηθούν περαιτέρω για στατιστικούς ή/και ερευνητικούς σκοπούς. Στην περίπτωση αυτή η Επιτελική Δομή λαμβάνει όλα τα κατάλληλα πρόσθετα μέτρα για την προστασία τους (π.χ. ψευδωνυμοποίηση).

Τα δεδομένα που συλλέγονται δεν ανακοινώνονται, κοινοποιούνται ή διαβιβάζονται σε τρίτους με την επιφύλαξη των περιπτώσεων που αυτό επιβάλλεται από διάταξη νόμου ή δικαστική απόφαση.

Η Επιτελική Δομή εφαρμόζει κατάλληλα τεχνικά και οργανωτικά μέτρα με στόχο την ασφαλή επεξεργασία των προσωπικών δεδομένων και την αποτροπή τυχαίας απώλειας ή καταστροφής και μη εξουσιοδοτημένης ή/και παράνομης πρόσβασης σε αυτά, χρήσης, τροποποίησης ή αποκάλυψής τους.

Σύμφωνα με τις διατάξεις του Γενικού Κανονισμού περί Προστασίας Δεδομένων 679/2016/ΕΕ, έχετε δικαίωμα ενημέρωσης, δικαίωμα πρόσβασης, δικαίωμα διόρθωσης, δικαίωμα διαγραφής, δικαίωμα περιορισμού της επεξεργασίας, δικαίωμα στη φορητότητα των δεδομένων, δικαίωμα εναντίωσης στην επεξεργασία των προσωπικών σας δεδομένων, περιλαμβανομένης της εναντίωσης στην αυτοματοματοποιημένη λήψη αποφάσεων και στην κατάρτιση προφίλ.

Για οποιοδήποτε ερώτημα ή για την άσκηση των δικαιωμάτων σας μπορείτε να απευθυνθείτε στον Υπεύθυνο Προστασίας Προσωπικών δεδομένων της Επιτελικής Δομής στην ηλεκτρονική διεύθυνση dataprotection@epitelikidomi.gr.

Έχετε επίσης το δικαίωμα να διατυπώσετε ερώτημα ή καταγγελία στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr)).

**ΔΗΛΩΣΗ ΕΝΗΜΕΡΩΣΗΣ-ΣΥΓΚΑΤΑΘΕΣΗΣ**

Ο υπογράφων/ Η υπογράφουσα ……………………………………………………………. δηλώνω με την παρούσα ότι έχω ενημερωθεί και συναινώ για την επεξεργασία των προσωπικών δεδομένων που αφορούν τη συμμετοχή μου στη συγχρηματοδοτούμενη από την Ε.Ε. πράξη «Σύσταση και Λειτουργία Επιτελικής / Συντονιστικής Δομής Κοινωνικής Ένταξης (Περιφερειακή Κοινωνική Πύλη) του Ε.Π. Πελοπόννησος 2014-2020 (κυρίως έργο)» καθώς και δεδομένων που αφορούν την εξυπηρέτηση μου κατά την παροχή αυτών των υπηρεσιών, τους σκοπούς, τα δικαιώματά μου και τους λοιπούς νόμιμους όρους επεξεργασίας.

Τόπος, Ημερομηνία, Υπογραφή

Ο υπογράφων/ Η υπογράφουσα …………………………………………………….. δηλώνω με την παρούσα ότι έχω ενημερωθεί και

Συναινώ ⎕ Δεν Συναινώ ⎕

με τη συλλογή και επεξεργασία των προσωπικών δεδομένων μου για τους σκοπούς της πραγματοποίησης ενεργειών ενημέρωσης (όπως αποστολή Newsletter, sms, email, προσφορών, ενημερώσεων κλπ.)

Τόπος, Ημερομηνία, Υπογραφή